जनता कांग्रेस छत्तीसगढ़-जे महिला विंग विस घेराव करेगी
बिलासपुर | जनता कांग्रेस छत्तीसगढ़-जे की महिला विंग 8 मार्च को शराबबंदी के समर्थन में राज्य स्तरीय आंदोलन कर विधानसभा का घेराव करेगी। इसके लिए बिलासपुर जिला समन्वय समिति ग्रामीण व शहर की बैठक शनिवार को मरवाही सदन में हुई। तैयारियों का जायजा जिला प्रभारी व लोकसभा प्रभारी ने लिया। बैठक में वाणी राव ने कहा कि प्रदेश से विधानसभा घेराव की रणनीति तैयार की जा रही है। पूरे प्रदेश से महिलाएं इस कार्यक्रम में भाग लेंगी। बिलासपुर अजीत जोगी का गृह जिला है, इसलिए यहां से भी अधिक से अधिक संख्या में महिलाओं की भागीदारी सुनिश्चित हो। विधानसभा घेराव में महिलाओं को ले जाने के लिए समन्वय समिति व कार्यकर्ताओं को जिम्मेदारी सौंपी गई। बैठक में बिल्हा विधायक सियाराम कौशिक, चैतराम साहू, रतन लाल बंजारे, गंभीर सिंह ठाकुर, शहजादी कुरैशी, बृजेश साहू, आशा साहू, संतोष कौशिक, मणीशंकर पाण्डेय, समीर अहमद, जीतू ठाकुर, विकास दुबे, विशंभर गुलहरे, किरण तिवारी, बंटी खान सहित अन्य उपस्थित थे।
awa_Deva hin_Deva